*Kuća čuda*

 Molim vas da pažljivo slušate! Pričat ću vam o jednoj kući koja je izvana, a i iznutra sama po sebi čudna. Zato ako vas zanima, naćulite uši i pažljivo slušajte.

 Bijaše to zadnji dan škole. Nastavnici nisu znali što da dadu djeci da rade pa su ih pustili 2 sata prije nego je nastava trebala završiti. Tako su djeca otišla kući, a tog dana bijaše vruće. Lukas i njegov prijatelj Aleks otišli su Lukasovoj kući jer se Aleks dogovorio s Lukasom da će tjedan dana biti kod njega. Budući da je već skoro ljeto, Lukas je imao u dvorištu velik bazen. Da im ne bi bilo dosadno, pozvali su dvije prijateljice; bile su to Evelin i Aurora. Bili su najbolji prijatelji. Tako došle one kod Lukasa. Svi su ušli u bazen i počeli su se dodavati loptom i dodavali se oni i dodavali sve dok lopta nije odletjela jednom zlome starcu. Cijeli je grad pričao o tome starcu. Priča kaže da se starac oženio, ali nakon dvije godine žena mu je umrla; a kaže se da ju je pokopao u svome dvorištu. Kad su gradili kuću, da je ta žena oživjela i da se vratila duhom u tu kuću. Ako je netko ušao u tu kuću, nikad se nije vratio. Djeca su se prvo pogledala, a zatim počela vikati jedan na drugoga. Lukas je rekao da se svi smire i da će zajedno po loptu, ali nije bilo tako lako doći po loptu; kuća je oživjela i usisala ih u sebe. Nigdje nije bilo nikoga da im pomogne. Ta kuća je bila strašna. Kad su došli unutra, unutra su bile zamke. Ako si bio pažljiv, mogao si izaći iz te kuće čitave glave. Da bude još gore cure su bile na jednoj strani, a dečki na drugoj strani. Između njih se nalazila velika rupa koja je bila puna vode s krokodilima. Lukas je bio snalažljiv i mudar, dok je Aleks paničario skupa s curama. Lukas im je rekao da se smire i da ga prate što im on govori. Prva je zamka počela djelovati. Lukas im je rekao da ga pažljivo prate i poslušali su ga. Kad su prošli prvu zamku, odmah je krenula druga zamka. U ovoj je zamci bio Aleks glavni jer je on igrao puno igrica na *Play Stationu*. Rekao im je: “Pratite mene. Ako pogriješite, nećete preživjeti.“ I tako su svi prošli osim Aurore jer su oni bili prebrzi. Aleks je otrčao po nju i doveo je na sigurno. Za dlaku bi poginuli jer je Aleks stao na crveno polje; a crveno polje znači pad sjekira s plafona. Na sreću, preživjeli su. Treća i četvrta zamka je bila najteža; trebali su prijeći gredu, ali bez da padnu, jer ako padnu, past će u crnu rupu. Peta je zamka bila vruća. Čim su ušli u petu prostoriju, odmah su se zatvorila vrata. Prostorija se počela sve više i više zagrijavati. Tražili su ključ da otključaju vrata. Evelin je našla ključ ispod malog kaktusa. Evelin je otključala vrata, a vrata se zatvorila kad su ušli u šestu prostoriju, a ujedno i zamku. U šestoj prostoriji je bilo sve hladnije i hladnije, a trebali su pronaći pismo koje im je govorilo put. Pismo je glasilo: „Ako vidiš bijelo drvo, pronašao si put za izlaz.“ Prostorija je postala bijela koliko je bilo hladno. Cure i dečki su se smrzavali, ali je Aurora napokon pronašla bijelo drvo, pozvala je dečke da otrgnu koru drveta. U kori drveta nalazio se lift. Lift je bio crn i čuli su se strašni zvukovi. Cure su se prestrašile. Dečki su osjećali nelagodu, ali da ispadnu heroji pred curama, uđoše u lift. U liftu je pisalo: „ Samo jedan gumb vodi do izlaska!“ U liftu je bio crveni, plavi, zeleni i žuti gumb. Nitko nije znao koji gumb da stisne. Sve dok Aleks nije stisnuo žuti gumb. Lift je tada odjurio u visinu, a putovali su trideset sekundi. Djeca su bila izbezumljena. Nisu vjerovali što se dogodilo. Došli su i do zadnje prostorije, a ujedno i zamke. U zadnjoj je zamki bio stari klavir. Evelin je znala svirati klavir. A zamka je bila da odsviraš prave tonove. Evelin je sjela i počela svirati, ali nije uspjelo, a zidovi su se počeli stiskati.

Počela je ponovno, ali uzalud. Prostorija se sužavala i odjednom se dosjeti pravih tonova i počne svirati. Zidovi su se prestali micati, a na kraju prostorije su se otvorila vrata. Jaka svjetlost obasja Lukasa, Evelin, Aleksa i Auroru. Oni izađu, a ispred njih lopta. Svi su odlučili otići kućama jer su bili umorni i zasigurno su se roditelji brinuli gdje su im djeca. Više se nikad nisu vratili u onu ukleto-čudnu kuću. Nadam se da ste nešto naučili iz ovoga, ja jesam, a jeste li i vi?